Образец № 7e
Проект на договор
за доставка на обзавеждане по обособена позиция № 7
ДОГОВОР ЗА ОБЩЕСТВЕНА ПОРЪЧКА

Днес, ........ ​​​​​​​​​​​​​2018 г., в гр. София, след проведена процедура за възлагане на обществена поръчка, открита с Решение № ............... от ................ 2018 г. на директора на дирекция „Управление на собствеността и социални дейности” в качеството на Възложител по смисъла на чл. 5, ал. 2, т. 13 от Закона за обществените поръчки (ЗОП) и на основание чл. 112 от ЗОП, между:

1. ДИРЕКЦИЯ „УПРАВЛЕНИЕ НА СОБСТВЕНОСТТА И СОЦИАЛНИ ДЕЙНОСТИ” (ДУССД), юридическо лице по смисъла на чл. 37, ал. 2 от Закона за Министерството на вътрешните работи, със седалище и адрес на управление в град София, ул. „Княз Борис І” № 124, БУЛСТАТ 129010157, представлявана от Емил Христов Шушков – директор на ДУССД, от една страна, наричан по-долу „Възложител”, и
2. ..............................................................................................................................................................., 

със седалище и адрес на управление: ...................................................................................................., 

ЕИК (БУЛСТАТ) ............................., представлявано от 
...............,

действащ в качеството си на 
....................., от друга страна, наричано по-долу „Изпълнител”, се сключи този договор за обществена поръчка.


Страните се споразумяха за следното: 

І. ПРЕДМЕТ НА ДОГОВОРА

Чл. 1. (1) Възложителят възлага, а Изпълнителят приема да достави и монтира обзавеждане за сграда на 06 РУП към ОДМВР Пловдив, наричано по-долу „стоки”, с технически спецификации, посочени Техническата спецификация - Приложение № 1 и в Техническото предложение – Приложение № 2, неразделна част от този договор. 

(2) За извършване на доставката по ал. 1, Възложителят се задължава да заплати на Изпълнителя цена в размера и при условията на този договор.

ІІ. СРОК И МЯСТО НА ИЗПЪЛНЕНИЕ

Чл. 2. (1) Настоящият договор влиза в сила от датата на сключването му.

(2) Изпълнението на договора е отложено, съгласно чл. 114 от ЗОП и започва при осигурено финансиране, за което обстоятелство Възложителя изпраща на Изпълнителя писмено уведомление.
(3) Доставката на стоките по чл. 1, ал. 1 се извършва в следните срокове:


1. Доставката на стоките – до ....... (......) календарни дни (по предложение на участника избран за изпълнител) от датата на получаване на уведомлението за осигурено финансиране по ал. 2; 
           2. Монтажът на стоките – до ....... (.....) календарни дни (по предложение на участника избран за изпълнител)  от датата на приемане на доставката на стоките от представители на ОДМВР Пловдив.   
 
Чл. 3. Мястото на доставка на стоките е в град Пловдив, ул. „Къпина” № 14.
ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ


Чл. 4. Изпълнителят е длъжен :

1. да изпълни поръчката с грижата на добрия търговец в сроковете, определени в този договор;
2. да достави стоките в количество, състояние и изисквания съобразно този договор;
3. да уведоми писмено Възложителя за извършването на доставката най-малко 3 (три) работни дни предварително;
4. да достави стоките на определеното място за доставка и предаде на упълномощени представители на ОДМВР Пловдив доставените стоки в количество, състояние и качество, съответстващо на уговореното в този договор;
5. да монтира стоките след извършване на съответната доставка на определеното в чл. 3 място;

6. да прехвърли на Възложителя собствеността и риска върху стоките при доставянето им и подписването на двустранен предавателно-приемателен протокол;
7. да отстранява недостатъците/несъотвествията на стоките за своя сметка, установени при приемане на доставката или в гаранционния срок;
8. да осигури през целия гаранционен срок безплатна гаранционна поддръжка на извършената доставка;

9. да осигури телефон, факс или електронна поща за техническа помощ и повреда;
10. да отстрани неизправността или да замени неизправната стока с нова; да изпълни всички дейности по поддръжката със сервизен персонал, квалифициран да изпълнява такива задачи;
11. да направи текуща поддръжка, настройка и преглед на механизмите на мебелите на място преди да е изтекъл крайният срок на гаранцията;
12.  да спазва разпоредбите на Инструкция № 8121з-1415/20.11.2015 г. за реда и организацията за осигуряване на дейността по охрана на обекти по чл. 14, ал. 2, т. 4 от Закона за МВР (обн. ДВ, бр. 93 от 01.12.2015 г.) относно режима на обектите на МВР.
Чл. 5. Изпълнителят има право:

1. да иска от Възложителя необходимото съдействие за изпълнение на поръчката;

2. да иска от Възложителя да приеме изпълнената доставка;

3. да получи цената за изпълнената доставка в размера и условията на този договор.

Чл. 6. Изпълнителят няма право да ползва подизпълнител при изпълнение на договора. 
(Когато в процедурата изпълнителят е декларирал, че ще ползва подизпълнители при изпълнение на обществената поръчка вместо този текст в договора се изписва следното:
Чл. 6. (1) При изпълнение на договора Изпълнителят има право да ползва следните подизпълнители за : ............................................................................................

(посочват предвидените подизпълнители и видовете работи от предмета на поръчката, които ще се предложат на подизпълнители и съответстващия на тези работи дял в проценти от стойността на обществената поръчка)

 
(2) Изпълнителят е длъжен да сключи договор за подизпълнение с подизпълнителя/подизпълнителите, посочени в ал.1. 

(3) За работата на подизпълнителите Изпълнителят отговаря като за своя работа. 

(4) В срок до три дни от сключването на договор за подизпълнение или на допълнително споразумение за замяна на посочен в офертата подизпълнител, Изпълнителят изпраща копие на договора или на допълнителното споразумение на Възложителя заедно с доказателства, че са изпълнени условията по чл. 66, ал. 2 и 11 от ЗОП
(5) Замяна или включване на подизпълнител по време на изпълнение на договора се допуска по изключение, когато възникне необходимост, ако са изпълнени едновременно следните условия:
1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.).

Чл. 7. Когато Изпълнителят има изискуемо вземане по този договор срещу другата страна, той няма право да отказва да изпълни свое задължение, докато Възложителят не изпълни насрещното си задължение по договора. 

ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 8. Възложителят се задължава :

1. да оказва необходимото съдействие на Изпълнителя при изпълнението на доставката;

2. да приеме доставените стоки;

3. да заплати цената на Изпълнителя в размера и при условията на този договор.

Чл. 9. Възложителят има право:

1. да иска от Изпълнителя да изпълни поръчката в срок и без отклонения от възложеното;

2. да иска от Изпълнителя да му предаде стоките – предмет на доставка;

3. да откаже да приеме доставени стоки, ако открие недостатъци на стоките или несъответствия  между доставените стоки и изискванията на този договор.
V. ПРИЕМАНЕ НА ДОСТАВКИТЕ. ГАРАНЦИОНЕН СРОК. РЕКЛАМАЦИИ.



Чл. 10. (1) Приемането на доставените стоки се извършва на мястото на изпълнение, посочено в чл. 3. Доставките се придружават със следните документи:

1. сертификат за качество или еквивалент на ПДЧ плоскостите, удостоверяващ качеството на вложените материали; за ниска емисия на формалдехиди Е1, за износоустойчивост; устойчивост на светлина, издаден от производителя;
2. сертификат или еквивалент за столовете (офис стол и посетителски стол), удостоверяващ качеството им за устойчивост и натоварване на седалката, облегалка, колела, издаден от производителя; сертификат или еквивалент за дамаската на столовете, у достоверяващ качеството на вложените материали: износоустойчивост; устойчивост на светлина и устойчивост на пламък, издаден от производителя.
3. сертификат или еквивалент за диваните, удостоверяващ качеството им за устойчивост, издаден от производителя; сертификат за дамаската на диваните или еквивалент, удостоверяващ качеството на вложените материали – износоустойчивост, устойчивост на светлина и пламък, издадени от производителя.


(2) Приемат се стоки, които отговарят на изискванията на този договор и нямат недостатъци. При установяване на несъответствие или недостатъци, приемането на стоката  се отказва. 


(3) Приемането на стоката се удостоверява с приемо-предавателен протокол, подписан в два екземпляра от представители на Възложителя и Изпълнителя. Приемо-предавателния протокол се подписва след представяне на подписан протокол за съответствие, от представител/и на Възложителя.


(4) При необходимост, за периода от предаване на стоките до изготвяне на протокол за съответствие се издава протокол за временно съхранение, подписан двустранно в два екземпляра. За периода от подписване на протокола за временно съхранение до подписване на приемо-предавателен протокол Изпълнителят не дължи неустойка за забавено изпълнение на договора. 

(5) Протоколите за монтаж се подписват от упълномощени представители на ОДМВР Пловдив и Изпълнителя.


(6) Приемането на изпълнението на договора се удостоверява с окончателен предавателно-приемен протокол, съставен в два еднообразни екземпляра и подписан от  упълномощени представители на Възложителя и Изпълнителя. Окончателният приемо-предавателен протокол се подписва само въз основа на подписани протоколи по ал. 3 и ал. 5.


Чл. 11. (1) Гаранционният срок на доставените стоки е, както следва:



 1. За мебелите .................. (словом) месеца (не по-малък от 24 месеца) от датата на подписване на протокола за извършен монтаж. В това число на детайлите от ПДЧ, кантовете, механизмите и обкова;


2. За столовете (офис стол, стол „Ръководител“ и посетителски стол“) и диваните ..................месеца  (не по-малък от 24 месеца) от датата на подписване на приемо- предавателен протокол за извършената доставка.


(2) В случаите, когато доставените стоки имат скрити недостатъци или несъответствия с предвидени в този договор характеристики, които Възложителят не е могъл и не е бил длъжен да установи при приемането на стоката и подписването на приемо-предавателния протокол, Възложителят има право да предяви рекламация пред Изпълнителя в гаранционния срок по ал. 1.


(3) В случаите на ал. 2 се съставя констативен протокол, подписан от упълномощени представители на ОДМВР Пловдив и Изпълнителя. Констативният протокол се съставя в срок до 3 (три) работни дни, считано от датата на установяване на недостатъците/отклоненията. Отказът на Изпълнителя да се яви и подпише констативен протокол, след като е бил поканен от Възложителя, се удостоверява с подписите на двама свидетели и представлява неизпълнение на договора, за което Изпълнителят дължи на другата страна неустойка в размер на 5 % (пет на сто) от стойността по чл. 13, ал. 1. 
(4) В случай на рекламация в гаранционния срок по ал. 1, Изпълнителят за своя сметка подменя/поправя стоката в срок от 5 (пет) работни дни от датата на подписване на констативния протокол по ал. 3. Ако недостатъкът прави стоката негодна за ползване по предназначение, Изпълнителят е длъжен да я подмени с нова стока със същите или с по-добри параметри за своя сметка. 
(5) Ако Изпълнителят не изпълни задължението си по ал. 4, Възложителят има право да върне стоката и да получи обратно заплатената цена, съразмерно на върнатата стока. 

Чл. 12. (1) В случай на възникване на спор между страните по договора при рекламации, Възложителят осигурява проверка на съответните стоки от оторизирана контролна организация в присъствието на представители на двете страни, за което се съставя протокол. Всички разходи по проверката са за сметка на Изпълнителя.  

(2) Ако в резултат на извършената от контролната организация проверка, стоката е доведена до негодност, Изпълнителят я възстановява в 5-дневен срок след покана от Възложителя.
VІ. УСЛОВИЯ И НАЧИН НА ПЛАЩАНЕ
Чл. 13. (1) Общата цена по този договор е в размер на ........ (.......) лева без включен данък върху добавената стойност (ДДС), франко мястото на изпълнение. 

(2) Стойността по ал. 1 е формирана съгласно ценовото предложение на Изпълнителя – Приложение № 3, неразделна част от този договор.
Чл. 14. (1) Възложителят заплаща на Изпълнителя дължимата цена за приета доставка по реда на чл. 10, ал. 3 в една от следните форми на плащане:

1. с банков превод в рамките на 30 (тридесет) дни след предоставяне на двустранно подписан окончателен приемо-предавателен протокол и оригинална фактура; 
2. с акредитив – неотменяем, документарен, делим, непрехвърляем, със срок на валидност – срокът на изпълнение на обществената поръчка плюс 30 (тридесет) работни дни. 

(2) Акредитивът по ал. 1, т. 2 е усвоим срещу предоставяне на оригинална фактура, заверена от представител на Възложителя. Оригиналната фактура се издава от Изпълнителя въз основа на двустранно подписан окончателен приемо-предавателен протокол за извършената доставка и монтаж. Всяка от страните поема за своя сметка дължимите от нея банкови разноски по обслужване на акредитива. 


(3) Възложителят сам определя формата на плащане и размера на акредитива. 


(4) Банковата сметка на Изпълнителя е:

Банка: ..............................................

IBAN: ............................................

BIC Code: .......................................

Адрес на банката (на банковия клон): ....................................

(5) При промяна на банковата сметка, Изпълнителят се задължава незабавно да уведоми за това Възложителя като му посочи новата си банкова сметка.

6)  Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.
(7) Разплащанията по ал. 6 се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

   (8) Към искането по ал. 7 изпълнителят предоставя становище, от което да е видно дали оспорва плащанията или част от тях като недължими.

(9) Възложителят има право да откаже плащане по ал. 6, когато искането за плащане е оспорено, до момента на отстраняване на причината за отказа.

(Забележка: клаузите от ал. 6 до ал. 9 се отнасят само за приложимите случаи при ползване на подизпълнител/и) 

VІІ. НЕУСТОЙКИ

Чл. 15. При забава на изпълнение на задължение по този договор, Изпълнителят дължи неустойка в размер на 0,05 % от общата цена по чл. 13, ал. 1 за всеки просрочен ден, но не повече от 20 % (двадесет на сто) от нея.

Чл. 16. При лошо изпълнение, Изпълнителят дължи неустойка в размер на 20 % (двадесет на сто) от стойността на некачествените стоки.

Чл. 17. При частично неизпълнение, Изпълнителят дължи неустойка в размер на 20 % (двадесет на сто) от стойността на неизпълнената част. 

Чл. 18. Ако е в забава за плащане, Възложителят дължи неустойка в размер на законната лихва върху неизплатената в срок сума за всеки просрочен ден.

Чл. 19. (1) Изпълнителят дължи неустойка в размер на 20 % (двадесет на сто) от общата цена  по чл. 13, ал. 1 от този договор при пълно виновно неизпълнение на обществената поръчка.

(2) В случай, че Възложителят развали този договор едностранно, по вина на Изпълнителя, последният дължи неустойка в размер на 20 % (двадесет на сто) от общата цена  по чл. 13, ал. 1.
Чл. 20. За дължимия размер на съответната неустойка по този договор изправната страна съставя протокол и го предоставя на неизправната страна. В срок от 10 (десет) работни дни, считано от датата на получаване на протокола, неизправната страна превежда по посочена от изправната страна банкова сметка, дължимата неустойка.
Чл. 21. Страните по този договор запазват правото си да търсят  обезщетение за вреди по общия ред, ако тяхната стойност е по-голяма от изплатените неустойки по реда на този договор.  
VІІІ. НЕПРЕОДОЛИМА СИЛА

Чл. 22. (1) Страните не носят отговорност за неизпълнение на задълженията си, ако неизпълнението на задълженията е предизвикано от действието на непредвидимо и непредотвратимо събитие от извънреден характер и извън разумния им контрол, възникнало след сключване на договора, което прави изпълнението невъзможно (форсмажорно обстоятелство, непреодолима сила). Страната, която се позовава на форсмажорно обстоятелство, трябва да докаже причинната връзка между неизпълнението на задълженията си и непреодолимата сила. 

(2) Настъпването на форсмажорното обстоятелство по ал. 1 се доказва с надлежно оформен документ от компетентен държавен орган и се фиксира със съставяне и подписване на двустранен протокол.

(3) Страната, която се позовава на форсмажорното обстоятелство, трябва в 3 (три) дневен срок от настъпването му, писмено да уведоми за това другата страна. При неизпълнение на това задължение страната няма право да се позовава на форсмажорни обстоятелства.

(4) Неизправната страна, която е била в забава при настъпването на непреодолимата сила, няма право да се позовава на форсмажорно обстоятелство.

(5) Не е налице непреодолима сила, ако съответното обстоятелство се е случило вследствие на неположена дължима грижа  от страна по този договор или ако при полагане на дължимата грижа това обстоятелство може да бъде преодоляно.

(6) Докато трае непреодолимата сила, изпълнението на задълженията се спира. 

(7) Ако непреодолимата сила продължи повече от 100 (сто) дни и няма признаци за скорошното й преустановяване, Възложителят има право да прекрати договора едностранно като писмено уведоми другата страна. Ако непреодолимата сила трае толкова, че Изпълнителят вече няма интерес от изпълнението той има право да прекрати договора едностранно като писмено уведоми другата страна.

ІХ. ГАРАНЦИЯ ЗА ИЗПЪЛНЕНИЕ

Чл. 23. (1) Гаранцията за изпълнение на договора се определя от Възложителя в размер на 5 % (пет на сто) от стойността на договора без включен ДДС или ....... (..............). 
Ако изпълнителят е специализирано предприятие или кооперация на хора с увреждания текста на чл. 23, ал. 1 е следният: Чл. 23 (1) Изпълнителят е специализирано предприятие или кооперация на хора с увреждания, с удостоверение рег. № ......................, вписано в  ..................., и на основание чл. 111, ал. 2 от ЗОП гаранцията за изпълнение на договора се определя от Възложителя в размер на 2 % (два на сто) от стойността на договора без включен ДДС или ....... (..............).

(2) 50 % (петдесет на сто) от гаранцията за изпълнение е предназначена за обезпечаване на гаранционното поддържане по чл. 11, ал. 1.

(3) 50 % (петдесет на сто) от гаранцията за изпълнение е предназначена за обезпечаване на изпълнението на задълженията на изпълнителя по чл. 1, ал. 1.
(3) При представяне на гаранцията за изпълнение в платежния документ, в банковата гаранция или в застраховката изрично се посочва договорът, по който се представя гаранцията.
 (4) Гаранцията, представена във вид на парична сума, се внася по IBAN: BG 60 UNCR 9660 3320 3610 10, BIC Code: UNCRBGSF, банка „Уникредит Булбанк” АД, клон „Батенберг”, на името на ДУССД - МВР.

(5) Когато гаранцията за изпълнение е банкова, се представя оригиналът й и същата е безусловна, неотменяема, покриваща 100 % от стойността на гаранцията за изпълнение и със срок на валидност – крайният срок на изпълнение на поръчката, включващ и гаранционния срок на доставените стоки плюс 30 (тридесет) дни. Когато поръчката не бъде изпълнена в договорения краен срок, Изпълнителят е длъжен да удължи срока на банковата гаранция или да предостави на Възложителя нова банкова гаранция с валидност - периодът на изпълнение на поръчката плюс 30 (тридесет) дни, не по-късно от 5 (пет) работни дни преди изтичане срока на банковата гаранция. При непредставяне в посочения срок на документ, удостоверяващ изпълнението на ангажимента от страна на Изпълнителя, Възложителят има право да предяви иск за усвояване на гаранцията в пълен размер.

(6) Обслужването на банковата гаранция за изпълнение, таксите и другите плащания по нея, банковите преводи, комисионните, свързани с усвояване на суми от банковата гаранция, както и поддържането на банковата гаранция за изпълнение за целия период на действие на договора са за сметка на Изпълнителя.
(7) Когато гаранцията за изпълнение е застраховка:

1. застраховката обезпечава изпълнението чрез покритие на отговорността на изпълнителя, покриваща 100 % от стойността на гаранцията за изпълнение и със срок на валидност – крайният срок на изпълнение на поръчката плюс 30 (тридесет) дни; 

2. застраховката следва да гарантира правата на Възложителя за задържане на гаранцията за изпълнение, и удържане от нея размера на начислените неустойки, съгласно уговореното в договора;
3. когато поръчката не бъде изпълнена в договорения краен срок, Изпълнителят е длъжен да удължи срока на застраховката или да предостави на Възложителя нова застраховка с валидност за периода на изпълнение на поръчката плюс 30 (тридесет) дни, не по-късно от 5 (пет) работни дни преди изтичане на срока на застраховката. 

4. Изпълнителят е длъжен да удължи срока на застраховката, ако в процеса на изпълнение на договора възникне спор между страните, до приключването му с влязло в сила съдебно решение или споразумение;

5. При непредставяне в посочения срок на документ, удостоверяващ изпълнението на задължението по т. 3 и 4 от страна на Изпълнителя, Възложителят има право да предяви иск за усвояване на гаранцията в пълен размер; 
(8) Гаранцията за изпълнение на договора се освобождава както следва: 

1. 50 % (петдесет процента) от размера на гаранцията се освобождава в срок от 30 (тридесет) дни след пълното и точно изпълнение на доставката и монтажа.  

2. 50 % (петдесет процента) от размера на гаранцията се освобождава в срок от 30 (тридесет) дни след изтичане на гаранционния срок по чл. 11, ал. 1.
 (9) Възложителят задържа гаранцията за изпълнение на договора, ако в процеса на неговото изпълнение възникне спор между страните, до приключването му с влязло в сила съдебно решение или споразумение.

(10) Възложителят усвоява гаранцията за изпълнение при пълно виновно неизпълнение на поръчката, както и при разваляне на договора по вина на Изпълнителя.

(11) Възложителят има право да удържи/усвои от стойността на гаранцията за изпълнение размера на начислените неустойки по раздел  V и VІІ от този договор.

Х. ИЗМЕНЕНИЕ И ПРЕКРАТЯВАНЕ НА ДОГОВОРА
Чл. 24. Изменението на договора се извършва по взаимно съгласие с подписване на двустранен анекс между страните. Изменението на договора не трябва да води до нарушение на разпоредбите в ЗОП, регламентиращи правните основания за изменение на договор за обществена поръчка.  
Чл. 25. Този договор се прекратява:
1. с изпълнение на задълженията на страните по него, включително задълженията по време на гаранционния срок на стоките;
2. по взаимно писмено съгласие между страните, изразено чрез подписване на двустранно споразумение;
3. при виновно неизпълнение на задълженията на Изпълнителя с 14 (четиринадесет)-дневно писмено предизвестие от Възложителя;
4. едностранно от Възложителя с писмено уведомление до другата страна, когато Изпълнителят бъде обявен в неплатежоспособност или бъде открита процедура за обявяването му в несъстоятелност или ликвидация;
5. едностранно от Възложителя с писмено уведомление до другата страна, когато установи, че тя ползва подизпълнители при изпълнение на договора. 
(когато с договора е допуснато ползване на подизпълнители от Изпълнителя при изпълнение на поръчката, т. 5 се променя така:

5. едностранно от Възложителя с писмено уведомление до другата страна, когато установи, че тя ползва други подизпълнители при изпълнение на договора, различни от тези, посочени в договора, или подизпълнителите изпълняват друг вид работа или участие от предвиденото в договора.);
6. едностранно от Възложителя с 10-дневно писмено предизвестие до другата страна, когато Изпълнителят не изпълни задължението си, посочено в чл. 23, ал. 5 изречение второ или ал. 7, т. 3 от този договор. 
Чл. 26. (1) Всяка от страните може да развали този договор с едностранно 30 (тридесет)-дневно писмено предизвестие до другата страна при пълно или частично неизпълнение, забавено или лошо изпълнение на задълженията на другата страна. Разваляне на договора не се допуска, ако неизпълнената част от задължението е незначителна с оглед интереса на изправната страна. 
(2) Възложителят може да прекрати договора с писмено уведомление без предизвестие до другата страна, когато Изпълнителят забави изпълнение на задължение по този договор с повече от 30 (тридесет) дни.
(3) Всяка от страните може да поиска прекратяване на договора без предизвестие след изтичане на тримесечен срок от сключването му в случай, че в този срок не е започнало изпълнението му поради неосигурено финансиране.

ХІ. ЗАКЛЮЧИТЕЛНИ РАЗПОРЕДБИ
Чл. 27. (1) Всички уведомления между страните, които ще бъдат отправяни по този договор са валидни, ако са извършени в писмен вид на български език и са изпратени по факс или с препоръчана поща с обратна разписка, или по друг начин, удостоверяващ уведомяването на другата страна, на следния адрес:  

1. за Възложителя: Директор на ДУССД - гр. София, ул. “Княз Борис І” № 124, факс (02) 98 13010;  

2. за Изпълнителя: ……………………..

(2) Всяка страна по този договор е длъжна в 3-дневен срок от промяна на адреса/факса по ал.1 да уведоми другата за настъпилата промяна и да посочи новия си адрес/факс за кореспонденция.

(3) Ако страната по договора не изпълни задълженията си по ал. 2 се счита, че уведомленията по ал. 1 са връчени редовно.

Чл. 28. Всички спорове, породени от този договор или отнасящи се до него, или до допълнителни споразумения към него, включително и споровете, породени от или отнасящи се до тълкуване, недействителност, неизпълнение или прекратяване, ще бъдат решавани по взаимно съгласие с подписване на двустранно споразумение. Ако между страните не бъде постигнато споразумение, спорът се отнася за решаване пред компетентен съд. Когато предметът на спора между страните е за имуществени права, той се отнася за разрешаване пред компетентен съд в град София. 

Чл. 29. Неразделна част от този договор е:

1. Техническа спецификация - Приложение № 1, което се състои от … страници;

2. Техническо предложение, предоставено от Изпълнителя в офертата му за участие в процедурата за възлагане на обществената поръчка, въз основа на която е определен за изпълнител  – Приложение № 2, което се състои от … страници;
3. Ценово предложение, предоставено от Изпълнителя в офертата му за участие в процедурата за възлагане на обществената поръчка, въз основа на която е определен за изпълнител  – Приложение № 3, което се състои от … страници.

За неуредените въпроси в този договор се прилага законодателството на Република България. 

Този договор се състави и подписа в два еднакви оригинални екземпляра - по един за всяка страна.
	ЗА ВЪЗЛОЖИТЕЛЯ:
1. ...........................................................................

 (подпис и печат) 

ДИРЕКТОР НА ДУССД –МВР:

...........................................
...............................

Дата на подписване: 

2. ............................................................................

(подпис)

ЛИЦЕ, ОТГОВОРНО ЗА СЧЕТОВОДНИТЕ ЗАПИСВАНИЯ

...............................

Дата на подписване: 


	ЗА ИЗПЪЛНИТЕЛЯ:
. ...........................................................................

 (подпис и печат) 

Посочва се името на изпълнителя, име и фамилия на лицето/лицата, което го представлява и в какво качество.

...............................

Дата на подписване: 

